**UURINGU VORM**

**Maakondade kaardistus sotsiaalteenuste**

**olemasoleva olukorra osas aastal 2015**

Meede "Tööturul osalemist toetavad hoolekandeteenused"

**VÕRU MAAKOND**

Koostaja:

Kadri Kangro, SA Võrumaa Arenguagentuur, projektijuht

Hetkeolukorra kaardistamisel osalesid:

Maire Grossman, Rõuge vald, sotsiaalnõunik

Maie Kalnapenkis, Haanja vald, sotsiaaltöö spetsialist

Signe Arumäe, Varstu vald, sotsiaaltöö spetsialist

Janyka Vellak, Mõniste vald, sotsiaaltöö spetsialist

Eve Breidaks, Võru linn, sotsiaaltööosakonna juhataja

Eve Ilisson, Nöörimaa Tugikodu, direktor

Maie Pikker, Võru vald, sotsiaaltöö peaspetsialist

Piret Vaher, Sõmerpalu vald, sotsiaaltöö ja lastekaitse spetsialist

Epp Jõgiste, Vastseliina vald, sotsiaalnõunik

Mariliis Raidma, Misso vald, sotsiaaltöö spetsialist

Vilve Lepik, Antsla vald, sotsiaaltöö peaspetsialist

Maarika Tikman, Urvaste vald, sotsiaalnõunik

Angela Järvpõld, Lasva vald, sotsiaalosakonna juhataja

Katre Pinnär, Meremäe vald, Sotsiaalnõunik

Tatiana Panichkina, Toetuskeskus Meiela MTÜ, juhatuse esimees

Reet Käär, MTÜ Maana, projektijuht

Kaja Solom, MTÜ Lõuna-Eesti Erihooldusteenuste Keskus, juhatuse liige

Marianne Hermann, MTÜ Maana

# DEMOGRAAFIA

## Maakonna rahvastiku demograafiline seis

Võru maakond on keskmise suurusega, valdavalt hajaasustusega ja tugeva kultuurilise identiteediga piiriäärne maakond, kus eakate osakaal ja ülalpeetavate määr on suurem kui Eestis keskmiselt. Maakonna majanduse tähtsamad valdkonnad on puidu- ja mööblitööstus, toiduainetetööstus, metalli- ja plastitöötlemine, kergetööstus, ehitus ning transport.

Võru maakonna administratiivne keskus on Võru linn. Maakonnas on 13 omavalitsust: üks omavalitsuslik linn (Võru), 12 valda ja üks vallasisene linn (Antsla). Võru maakonna rahvaarv on 1.jaanuari 2015 seisuga 33 172 (allikas: Statistikaamet, Tabel 1). Võru maakond on rahvaarvult Eesti keskmine ja pindalalt tagantpoolt neljas. 95% maakonna elanikest on eestlased ja 76% elanikest on sündinud Võrumaal ehk põliselanikud (Statistikaamet, 2011 rahvaloenduse andmed). Võrumaa on üks suurema põliselanike osakaaluga maakondi Eestis (Ida-Virumaal 87% ja Saaremaal 80%, naabermaakonnas Põlvamaal 66%), mis peegeldab siinset tugevat kultuurilist eripära ja pikaaegseid traditsioone ning kodukoha identiteedi väärtustamist. Eakaid (65+ aastaseid) on rahvastikust 21,6%, mis on suurem kui Eesti keskmine. Kõige vanem on rahvastik Misso vallas ja kõige väiksem on eakate osakaal Võru vallas, mis on rõngasvald ümber Võru linna. Keskmine asustustihedus on 14,4 elanikku km2 kohta – suurem osa maakonnast on hajaasustusega, kuue valla asustustihedus jääb alla ääremaastumise määra[[1]](#footnote-1) (Tabel 3, joonis 2). Viimase kümne aasta jooksul on maakonna elanike arv järjepanu vähenenud, kokku 10,4% ehk 4 148 elaniku võrra, keskmiseks kahanemistempoks on olnud 460 inimest aastas, millest väljaränne moodustab keskmiselt 267 ja negatiivne iive 193 inimest [[2]](#footnote-2).

Rahvastik on vananeva ja väheneva koosseisuga (joonis 1), ülalpeetavate määr on 56,5. Võrreldes Eesti keskmisega on rahvastikus kuni 10-aastaste väiksem osakaal, 25-39-aastaste märgatavalt väiksem osakaal ning 45 ja vanemate suhteliselt suurem osakaal. Rahvastik on vanema koosseisuga kui Eestis keskmiselt.

Võru maakonna pensionärid moodustavad ca 3% Eesti pensionäridest. Piirkondliku eripärana saab välja tuua töövõimetuspensionäride osakaalu kõikidest pensionäridest – 2015.a Eestis keskmiselt moodustasid töövõimetuspensionärid 23% kõikidest pensionäridest, Võrumaal aga 30%. Selline trend on püsinud viimaste aastate lõikes. Võrumaal on ka eakate tervena elada jäänud aastate prognoos väiksem kui Eestis keskmiselt. Statistikaameti andmetel oli 2014.aastal Eestis kokku 65-69 aastaste vanusegrupis tervena elada jäänud aastaid keskmiselt 5,4 , Võrumaal oli sama näitaja 1,4 aastat. Sünni hetkel olid need näitajad Eestis keskmisel 56 aastat, Võrumaal 9 aastat vähem ehk 47 aastat. Üldiselt võib nii siintoodud kui ka mujal avaldatud andmete põhjal väita, et Võrumaa rahvastiku tervisenäitajad on Eesti keskmisega võrreldes halvemad ning suure tõenäosusega mängib selles olulist rolli piirkonna kehvemad sotsiaalmajanduslikud näitajad[[3]](#footnote-3)(Tabelid 4, 5 ja 6).

2014.aastal oli Töötukassa andmetel maakonnas keskmiselt ca 1000 registreeritud töötut, töötuse määr 5,8.

**Tabel 1**. Võru maakonna rahvaarv, 1.jaanuar 2015 (Statistikaamet)

|  |  |  |
| --- | --- | --- |
| **Rahvaarv** | **33 172** |  |
| Mehed | 16 036 | *48 %* |
| Naised | 17 136 | *52 %* |
| Rahvastik vanuses 0-14 | 4 830 | *15%* |
| Rahvastik vanuses 15-64 | 21 185 | *64%* |
| Rahvastik vanuses 65+ | 7 157 | *22%* |
| Ülalpeetavate määr on *56,5* |



**Joonis 1**. Võru maakonna rahvastikupüramiid, 1.jaanuar 2015 (Statistikaamet)

**Tabel 2**. Võrumaa pensionäride arv ja keskmine kuupension aastatel 2011 - 2015, (Statistikaamet)

|  |  |  |  |  |  |
| --- | --- | --- | --- | --- | --- |
|  | Eesti kokku | vahe vs 2014 | Võru maakond | vahe vs 2014 | Võrumaa osakaal Eestist |
| 2014 | 1 319 364 |  | **33 448** |  | 2,54% |
| 2020 | 1 297 404 | -21 960 | 31 236 | -2 212 | 2,41% |
| 2030 | 1 250 727 | -68 637 | 27 716 | -5 732 | 2,22% |
| **2040** | 1 194 629 | -124 735 | **24 420** | **-9 028** | 2,04% |

**Tabel 3**. Võru maakonna omavalitsuste rahvaarv, 65+ osakaal ja asustustihedus. 1.jaanuar 2015 (Statistikaamet)

|  |  |  |  |  |
| --- | --- | --- | --- | --- |
|  | Rahvaarv | 65+ elanike arv | 65+ osakaal rahvastikust (%)  | Asustustihedus, elanikku km² kohta |
| **Võru maakonna linnad kokku** | **13 810** | **2992** | ***21,7*** | **815,7** |
| Võru linn | 12 458 | 2621 | *21,0* | 885,4 |
| Antsla linn (vallasisene) | 1 352 | 371 | *27,4* | 472,7 |
| **Võru maakonna vallad kokku** | **20 714** | **4536** | ***21,9*** | **9,0** |
| Võru vald | 4 871 | 914 | *18,8* | 24,2 |
| Antsla vald | 3 263 | 796 | *24,4* | 12,1 |
| Sõmerpalu vald | 1 717 | 333 | *19,4* | 9,4 |
| Lasva vald | 1 593 | 336 | *21,1* | 9,3 |
| Vastseliina vald | 1 835 | 424 | *23,1* | 8,2Ääremaastumise piir |
| Urvaste vald | 1 131 | 243 | *21,5* | 8,1 |
| Rõuge vald | 1 980 | 418 | *21,1* | 7,5 |
| Meremäe vald | 939 | 250 | *26,6* | 7,1 |
| Varstu vald | 1 017 | 225 | *22,1* | 6 |
| Haanja vald | 969 | 242 | *25,0* | 5,7 |
| Mõniste vald | 808 | 190 | *23,5* | 4,6 |
| Misso vald | 591 | 165 | *27,9* | 3,1 |



**Joonis 2**. Võru maakonna rahvastiku paiknemine, 2011(Statistikaamet)

**Tabel 4**. Võru maakonna tööturu olukord

|  |  |  |  |  |
| --- | --- | --- | --- | --- |
|   | 2011 | 2012 | 2013 | 2014 |
| 15-74-aastased hõiveseisundi järgi |  |  |  |  |
| Tööjõud, tuhat | 15,1 | 14,2 | 14,4 | 13,6 |
| hõivatud, tuhat | 13,4 | 13,1 | 12,0 | 12,8 |
| töötud, tuhat | 1,7 | 1,0 | 2,5 | 0,8 |
| Mitteaktiivsed, tuhat | 10,8 | 11,4 | 10,9 | 11,3 |
| Tööealised kokku, tuhat | 25,9 | 25,6 | 25,3 | 25,0 |
| Tööjõus osalemise määr, % | 58,3 | 55,4 | 57,1 | 54,6 |
| Tööhõive määr, % | 51,8 | 51,4 | 47,3 | 51,4 |
| Töötuse määr, % | 11,2 | 7,2 | 17,2 | 5,8 |
| Registreeritud töötud | 1 665 | 1 338 | 1 207 | 1 064 |
| Registreeritud töötute osatähtsus 16-aastaste kuni pensioniealiste hulgas, % | 7,9 | 6,6 | 6,0 | 5,3 |

**Tabel 5.** Võru maakonna registreeritud töötute jaotus vanuserühmade lõikes, 2015 (Statistikaamet)

|  |  |  |  |  |
| --- | --- | --- | --- | --- |
|  | Vanuserühmad kokku | 16-24 | 25-54 | 55 ja vanemad |
| 2015 kuude keskmine | 983,3 | 143,8 | 662,4 | 177,1 |

**Tabel 6**. Mudelipõhine suhtelise vaesuse määr ja Gini koefitsient[[4]](#footnote-4), 2011 (Statistiukaamet)

|  |  |  |  |  |
| --- | --- | --- | --- | --- |
|  | Suhtelise vaesuse määr, % | Suhtelise vaesuse määra standardviga, % | Gini koefitsient | Gini koefitsiendi standardviga |
| Kogu Eesti | 17,6 | 0,7 | 0,2622 | 0,0034 |
| VÕRU MAAKOND | **23,8** | 2,1 | 0,2471 | 0,0039 |
| Antsla, Mõniste ja Varstu vald | 28,2 | 5 | 0,2405 | 0,0046 |
| Haanja ja Rõuge vald | 24,2 | 4,6 | 0,2444 | 0,0062 |
| Lasva, Meremäe, Misso ja Vastseliina vald | 27,2 | 5,4 | 0,2403 | 0,0051 |
| Sõmerpalu ja Urvaste vald | 25,6 | 4,9 | 0,2375 | 0,0062 |
| Võru linn | 22 | 4,1 | 0,2487 | 0,0038 |
| Võru vald | 19,2 | 3,9 | 0,2411 | 0,0052 |

## Maakonna demograafiline suundumus

Võru maakond on väheneva ja vananeva rahvastikuga, 2040.aastaks on 65 ja vanemate osatähtsuseks rahvastikust ca 35% (Statistikamet, A.Tammur). Peamisteks muutuste põhjusteks on väike sündivus ja väljaränne. Enamikus maakondades on 2040. aastal peaaegu igal tööealisel ülal pidada üks laps, noor või tööturult lahkunud eakas.5

Probleemiks on just 20–34-aastaste naiste vähesus, n-ö pruudipõud. Selles vanuses naised on koondunud elama suurtesse linnadesse ja nende lähivaldadesse. Maapiirkonnas elab aga saja naise kohta oluliselt rohkem mehi. Kui see sünnitusealiste naiste vanuserühm koondub suurel määral elama Tallinna, Tartu ja Pärnu linna või nende lähiümbrusesse, seab see teised maakonnad rahvastiku kestmise või kasvu mõttes keerulisse olukorda. Sünnitusealiste naiste elamine maakonnas on olulisim tegur elanikkonna püsimajäämiseks. Aastaks 2040 väheneb Võrumaa sünnitusealiste naiste arv ligikaudu 3300 võrra ehk teisisõnu – 25 aasta pärast on 47% vähem sünnitusealisi naisi.[[5]](#footnote-5)

**Tabel 4**. Rahvaarvu prognoos Eestis kokku ja Võru maakonnas (Statistikaamet)

|  |  |  |  |  |  |
| --- | --- | --- | --- | --- | --- |
|  | Eesti kokku | vahe vs 2014 | Võru maakond | vahe vs 2014 | Võrumaa osakaal Eestist |
| 2014 | 1 319 364 |  | **33 448** |  | 2,54% |
| 2020 | 1 297 404 | -21 960 | 31 236 | -2 212 | 2,41% |
| 2030 | 1 250 727 | -68 637 | 27 716 | -5 732 | 2,22% |
| **2040** | 1 194 629 | -124 735 | **24 420** | **-9 028** | 2,04% |

|  |  |  |  |
| --- | --- | --- | --- |
| Võru maakond | 0-19 aastased | 20-64 aastased | 65+ aastased |
| 2015 | 6 597 | 19 294 | 7 176 |
| 2020 | 6 061 | 17 844 | 7 331 |
| 2025 | 5 723 | 16 086 | 7 656 |
| 2030 | 5 194 | 14 395 | 8 127 |
| 2035 | 4 647 | 12 914 | 8 421 |
| 2040 | 4 144 | 11 730 | 8 546 |
| **Vahe 2040 vs 2015** | **-2 453** | **-7 564** | **1 370** |

**Joonis 3**. Võru maakonna rahvastiku prognoos eagruppide lõikes (Statistikaamet)



**Joonis 3**. Võru maakonna rahvastiku koosseisu prognoos 2040.a (Statistikaamet, A.Tammur)

**Tabel 7.** Sündide arv 2012, 2015, 2025 ja 2039 2

|  |  |  |  |  |  |
| --- | --- | --- | --- | --- | --- |
|  | 2012 | 2015 | 2025 | 2039 | Muutus, %, 2012-2039 |
| Eesti kokku | 14 056 | 14 180 | 12 195 | 10 766 | -23 |
| Võru maakond | 338 | 273 | 239 | **156** | **-54** |

# SOTSIAALHOOLEKANDE TEENUSED

## Sihtgrupi ülevaade

**Tabel 8**. Sihtrühmade suurused KOV lõikes, 2015 (STAR statistika)

|  |  |  |  |
| --- | --- | --- | --- |
|  | 65+ vanuses eakate arv | puuetega inimeste arv | toimetulekuraskustes inimeste arv[[6]](#footnote-6) |
| Võru linn | 2 621 | 2 708 | 334 |
| Võru vald | 914 | 903 | 70 |
| Antsla | 1 167 | 676 | 101 |
| Sõmerpalu | 333 | 338 | 38 |
| Lasva | 336 | 402 | 96 |
| Vastseliina | 424 | 357 | 68 |
| Urvaste | 243 | 235 | 44 |
| Rõuge | 418 | 474 | 74 |
| Meremäe | 250 | 293 | 62 |
| Varstu | 225 | 257 | 82 |
| Haanja | 242 | 231 | 40 |
| Mõniste | 190 | 282 | 22 |
| Misso | 165 | 159 | 51 |
| **Võru maakond** | **7 528** | **7 315** | **1 082** |

**Tabel 9**. Toimetulekutoetuste saajate statistika 2015.a kokku (STAR statistika)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Toetuste summa (tuh. eur) | Perede arv | sh töötuga peresid | sh pensio-näridega peresid | sh lastega peresid | sh ühe täis-kasvanuga peresid | Leibkonna liikmete arv kokku | shlapsi | sh töötuid | shpensio-näre |
| Võru linn | 213,8 | **206** | 115 | 64 | 51 | 35 | **334** | 87 | 119 | 65 |
| Võru vald | 50,2 | **57** | 33 | 6 | 6 | 4 | **70** | 6 | 32 | 6 |
| Antsla | 50,8  | **48** | 14 | 12 | 15 | 5 | **101** | 36 | 14 | 12 |
| Sõmerpalu | 31,0 | **30** | 22 | 1 | 4 | 4 | **38** | 7 | 22 | 1 |
| Lasva | 43,1 | **43** | 35 | 6 | 14 | 5 | **96** | 38 | 39 | 6 |
| Vastseliina | 28,1 | **31** | 24 | 4 | 8 | 2 | **68** | 26 | 24 | 4 |
| Urvaste | 20,9 | **19** | 15 | 2 | 7 | 4 | **44** | 19 | 17 | 2 |
| Rõuge | 33,6 | **39** | 28 | 4 | 13 | 10 | **74** | 28 | 29 | 4 |
| Meremäe | 28,9 | **30** | 24 | 5 | 10 | 5 | **62** | 21 | 25 | 5 |
| Varstu | 41,5 | **32** | 24 | 5 | 13 | 4 | **82** | 32 | 29 | 5 |
| Haanja | 29,6 | **26** | 19 | 5 | 5 | 3 | **40** | 11 | 19 | 5 |
| Mõniste | 8,0 | **11** | 9 | 2 | 3 | 0 | **22** | 8 | 10 | 2 |
| Misso | 30,1 | **27** | 23 | 1 | 6 | 2 | **51** | 14 | 26 | 1 |
| **Võru maakond** | 609,5 | **598** | 384 | 117 | 155 | 83 | **1 082** | 333 | 404 | 118 |

**Tabel 10**. Puudega (kõik raskusastmed kokku) inimeste sotsiaaltoetuste saajad KOVide lõikes seisuga 01.01.2016 (STAR Statistika)

|  |  |  |  |  |
| --- | --- | --- | --- | --- |
|  | Puudega lapse sotsiaaltoetuse saajad | Puudega vanaduspensioniea-lised sotsiaaltoetuse saajad | Puudega tööealised sotsiaaltoetuse saajad | Puudega täiskasvanu sotsiaaltoetuse saajad  (määratud enne 2008. a) |
| Võru linn | 133 | 988 | 878 | 709 |
| Võru vald | 41 | 329 | 336 | 197 |
| Antsla | 35 | 232 | 241 | 168 |
| Sõmerpalu | 13 | 121 | 130 | 74 |
| Lasva | 40 | 140 | 141 | 81 |
| Vastseliina | 17 | 137 | 142 | 61 |
| Urvaste | 8 | 80 | 76 | 71 |
| Rõuge | 14 | 148 | 189 | 123 |
| Meremäe | 4 | 95 | 115 | 79 |
| Varstu | 11 | 87 | 81 | 78 |
| Haanja | 5 | 79 | 91 | 56 |
| Mõniste | 12 | 102 | 105 | 63 |
| Misso | 2 | 58 | 56 | 43 |
| **Võru maakond** | **335** | **2 596** | **2 581** | **1 803** |

Järgnevalt on kirjeldatud järgmisi töötamist toetavaid tugiteenuseid: **koduteenus, üldhooldusteenus, päevahooldus, intervallhooldus, tugiisiku teenus, isikliku abistaja teenus, sotsiaaltranspordi teenus, häirenupu teenus ja telehooldusteenus, täisealise isiku hooldus, varjupaiga teenus, eluruumi tagamine, võlanõustamisteenus, turvakodu teenus jt** (*ja teised KOV poolt pakutavad sotsiaalteenused, mis ei pruugi sisalduda Sotsiaalhoolekandeseaduses)*

**Tabel 11.** KOVide poolt osutatud/korraldatud sotsiaalteenuste mahud Võru maakonnas 2015. aastal (*teenuste hulgaks on teenust saavatate ja vajavate inimetse arv, seisuga november 2015*)

|  |  |  |  |  |  |
| --- | --- | --- | --- | --- | --- |
|  | Teenuse saajaid | Teenuse vajajaid, kes teenust ei saa | Sihtgrupi suurus (2018.a.) tööturul osalemist toetavate teenuste arendamisel | Teenusega katmata piirkonnad | Ebapiisavalt kaetud piirkonnad |
| koduteenus | *224* | *76* | *300 täiskasvanud teenuse vajajat (s.h. ka eakad)* |  | Võru vald, Meremäe, Misso, Mõniste, Haanja |
| üldhooldusteenus | *211* | *24* | *235 täiskasvanud teenuse vajajat (s.h. ka eakad)* |   | kogu maakonnas hooldekodu kohtade nappus |
| päevahooldus | *2* | *38* | *40 täiskasvanud teenuse vajajat (s.h. ka eakad)* | kogu maakond |    |
| intervallhooldus | *2* | *37* |
| tugiisiku teenus | *60* | *93* | *100 täiskasvanud teenuse vajajat (s.h. ka eakad ??)* |   | kogu maakond, v.a. Võru linn. Teenus tagatud kõige hädavajalikemale juhtumitele |
| isikliku abistaja teenus | *10* | *1* |  |   |   |
| sotsiaaltranspordi teenus | *303* | *85* | *335 täiskasvanud teenuse vajajat (s.h. ka eakad)* |   | Antsla, Võru vald, Haanja, Meremäe, Mõniste, Sõmerpalu, Varstu |
| täisealise isiku hooldus | *475* | *35* |  |   | 1) Väikesed külad, kus elavad ainult eakad inimesed, kedagi pole hooldajaks määrata. 2) Isikud, kes on taotlenud hooldajat aga ei ole pereseadusest tulenevalt määratud.  |
| varjupaiga teenus | *17* | *3* |  |   | Teenust osutatakse ainult Võru linnas |
| eluruumi tagamine | *280* | *17* |  |   | Rõuges on teenusele järjekord |
| võlanõustamisteenus | *22* | *71* |  |  | Teenust osutatakse Võru linnas ning SKA ja Töötukassa projektide vahendusel |
| turvakodu teenus | *11* | *5* |  | teenust osutatakse ainult Võru linnas või väljapool maakonda |   |
| häirenupu teenus | *0* | *15* |  | kogu maakond |   |
| telehooldusteenus | *0* | *5* |  | kogu maakond |   |
| muud tugiteenused: |  |  |  |   |   |
| eluruumide kohandamine | *5* | *11* |  |   |   |
| lapsehoiuteenus | *24* | *13* |  | Võru linn, Haanja, Meremäe, Misso, Mõniste, Urvaste, Vastseliina |   |
| pesemine, pesupesemine | *75* | *40* |  | Võru linn, Antsla, Võru vald, Lasva, Meremäe, Sõmerpalu, Urvaste, Varstu |   |

KOVidele teadaolevaid erineva hoolduskoormusega isikuid kokku on Võrumaal rohkem kui 1200.

1. **Kuidas toimub maakonna kohalikes omavalitsustes teenuste vajaduse hindamine?**

Teenuse vajaduse hindamist alustatakse siis, kui inimene ise pöördub abi saamiseks KOVi poole või annavad abivajadusest teada teised kodanikud (naabrid, tuttavad). Proaktiivset vajaduse jälgimist ei toimu, selleks puuduvad võimalused. Varem, kui KOVi sotsiaaltöötajatel oli ligipääs X-tee kaudu rohkematele andmetele (sissetulekud, puuded), jälgiti ka ennetavalt võimalikke toimetuleku-raskustesse sattujaid ja teavitati inimesi KOVi poolse abi võimalikkusest.

Vajaduse hindamine teenuste lõikes:

Koduteenus – **hindamisinstrument olemas** kõigis KOVides, kellel on olemas teenus. Teenus puudub Mõnistes ja Varstus.

Üldhooldusteenus – valdavalt hinnatakse vajadust terviseseisundit ja hooldusvajadust kirjeldavate **dokumentide** ning sotsiaaltöötaja **kodukülastuse ja hinnangu** põhjal.

Tugiisiku teenus – teenuse vajaduse hindamise viib läbi sotsiaaltöötaja tuginedes **haridus- ja meditsiinivaldkonna soovitustele või kehtivale reh.plaanile**. Peamiselt juhtumipõhine lähenemine.

Isikliku abistaja teenus – teenuse maht üliväike, **juhtumipõhine** lähenemine. Sihtgrupi vajadus on kaetud teiste teenuste või nende kombineerimisega (koduteenus, hooldaja, tugiisik), vajaduse hindamine vastavalt neile teenustele. Ainsana on hindamisinstrument olemas Võru linnas.

Sotsiaaltranspordi teenus – vajadust hinnatakse **juhtumipõhiselt**. Teenuse osutamise kord on olemas neljas KOVis (Võru linn, Misso, Rõuge, Sõmerpalu) ja korras on määratletud sihtgrupp ning teenuse eesmärk. Seega tuginetakse teenuse saamise põhjendatuse hindamisel sellele. Neljas KOVis (Lasva, Meremäe, Urvaste, Võru vald) on transpordi teenus kirjeldatud teiste teenuste (koduteenuse) korras. Vastseliinas korraldatakse sotsiaaltranspordi teenust koos saatja teenusega, mida kirjeldatakse koduteenuse korras. Antslas on teenus väljatöötamisel ja kord loomisel, Haanjas on kajastatud sotsiaalteenuste hinnakirjas. Varstus ja Mõnistes eraldi teenus puudub, juhtumipõhine lähenemine.

Täisealise isiku hooldus – **hindamisinstrument** on olemas 11-s KOVis. Kahes (Võru linn ja Võru vald) toimub vajaduse hindamine **esitatud dokumentide põhjal** (arstliku ekspertiisi komisjoni või sotsiaalkindlustusameti otsus hooldatava puude raskusastme määramise kohta).

Varjupaiga teenust osutatakse ainult Võrus Nöörimaa Tugikodus, kus teenuse vajadust hinnatakse sotsiaaltöötaja **hinnangu** põhjal.

Eluruumi tagamise teenuse puhul on kõigis KOVides (v.a.Antsla) teenuse osutamise kord olemas, mis määratleb **kriteeriumid teenuse saamiseks**. Antslas toimub kaalutulusotsuse alusel.

Võlanõustamisteenust osutatakse KOVis kohapeal ainult Võru linnas. Teised KOVid lahendavad olukorra peamiselt SKA ning Töötukassa projektide kaudu. Kordasid ei ole ja vajadust eraldi ei hinnata.

Turvakodu teenuse kasutus/vajadus maakonnas väga väike, **juhtumipõhine** käsitlus. Teenust osutatakse Võru linnas (Nöörimaa Tugikodus, Lõuna-Eesti Haiglas, naiste varjupaik) või maakonnast väljas (Tartu, Põlva, Taheva)

**2) Milline on teenuste delegeerimise praktikad?**

Teenuste **delegeerimine praktiliselt puudub.** On üksikud juhtumid varasemast ajast isikliku abistaja teenuse korraldamisel Võru vallas aga sisuliselt oli tegemist pigem teenuse sisseostmise kui delegeerimisega. Lasvas aga on delegeerimise kogemus lähedasest valdkonnast - toetatud elamise teenusega, mis on delegeeritud Erihoolekande Keskusele (lepinguga), kes osutab teenust KOVi inimesele KOVi pinnal. Sotsiaalhoolekande teenuste delegeerimine toimub ainult Rõuge vallas ja sealgi üksnes pesemisteenuse korraldamisel ühes külakeskuses (Sänna). Delegeerimise kogemus on vähene, sest **puuduvad teenuse pakkujad, kes oleks valmis delegeerimist vastu võtma**.

**3) Kas osutatakse ka integreeritud teenuseid? Kui jah, siis millised teenused on integreeritud?**

Väikestest hajaasustusega valdades, kus teenuste valik ja mahud on väikesed, toimub juhtumipõhine probleemide käsitlemine ja lahendamine. Nendes kohtades **teenuseid väga täpselt piiritleta ja sisuliselt toimub kompleksne abistamine vastavalt vajadusele ja võimalustele**. Näiteks saab Varstus eristada ainult kolme teenust (üldhooldus, täisealise isiku hooldus ja tugiisik) ning enamus abistamisest toimub juhtumipõhiselt. Missos kombineeritakse abivajaduse katmiseks täisealise isiku hooldust, koduteenust, sotsiaaltransporti ja eluasemeteenust.

Kõige enam osutatakse koos **koduteenust ja sotsiaaltranspord**i teenust. Neljas KOVis (Lasva, Meremäe, Urvaste, Võru vald) on transpordi teenus kirjeldatud teiste teenuste (koduteenuse) korras. Vastseliinas sotsiaaltranspordi teenus puudub, selle asemel on saatja teenus, mida kirjeldatakse koduteenuse korras. Antslas on koduteenuse juurde võimalik saada täiendavaid tugiteenuseid, mis ei ole lepinguga määratud (nt transport, pesu pesemine, pesemine, suurpuhastus, poes käimine). Meremäel tehakse **erandjuhtudel** koduteenusega koos ka hädavajalikud **koduõendustoimingud.**

**Sotsiaaltranspordi teenuse** käigus toimub sageli ka **nõustamine ja toetamine**.

Esineb **eluaseme teenuse kombineerimist koduteenuse, sotsiaaltranspordi, nõustamise, toetatud elamisega**. Paaris KOVis (Mõniste, Võru vald) on eluaseme teenus kombineeritud samas hoones pakutavate teiste teenustega: Mõnistes on alkoprobleemidega eluaseme teenusel olijad kaasatud päevakeskuse tegevustesse, kus neid nõustatakse, vajadusel jälgitakse perearsti poolt ja pakutakse toiduabi. Võru vallas on samas majas raamatukogu, saun, kogukonna sündmused, pesupesemise võimalused, dušš ning vajadusel tuuakse ka söök.

Mõnistes, Rõuges, Antslas asuvad sotsiaalmajad/hooldekodud perearsti ja/või apteegiga samas hoones ning seal on tervishoiuteenused sellele sihtrühmale väga hästi kättesaadavad ja toimub koostöö valdkondade vahel aga teenused ei ole integreeritud.

KOVi kaudu osutatud **tugiisikuteenus pole piisavalt integreeritud**. Teenus on kompaktsem, kui see toimub SKA kaudu reh.plaani alusel (erihoolekande süsteemis?). Sel juhul on rohkem integreeritud ja rohkem pere vajadusi arvestav. KOV on neist juhtumitest teadlik aga ei sekku, toetab informatsiooniga.

Sotsiaalteenuste kombineerimine on vajadustest lähtuv ning enamasti juhtumipõhine, seetõttu esineb esineb mitmesuguseid teenuste kombinatsioone.

**4) Hinnang teenuste kättesaadavusele?**

Koduteenus – kättesaadavus varieerub KOVide lõikes rahuldavast kuni väga heani. Rahuldav on kättesaadavus Haanjas, Meremäel, Missos ja Võru vallas. Põhjusteks: abivajadus olemas aga **hoiakud** on tõrksad (küll ma ise hakkama saan, võõrast inimest ligi ei lase); **personalipuudus**; **logistika** (hajaasustus); halb **ligipääs** majani (vilets teedevõrk); **ei soovi maksta** teenuse eest; teenuse **käivitamisel** ei võetud maksimumkoormust.

Üldhooldusteenus – kättesaadavus valdavalt hea või rahuldav. Kõikides KOVides on peamiseks probleemiks **kohtade ja ruumi puudus**. Vajadus on napilt kaetud, kuid puudub reserv kiirete juhtumite jaoks. Samuti tuleb oodata järjekorras, kui on kindlad nõudmised teenusele (asukoht, kvaliteet, hind). Inimesed on väga **hinnatundlikud**. Esineb ka **tõrksaid hoiakuid** teenuse suhtes. Teenust pakutakse nii maakonnas kui ka väljapool.

Päeva- ja intervallhoolduse teenused maakonnas puuduvad. Intervallhoolduse teenuse vajadust aitab katta Lõuna-Eesti Haigla **õendushooldusteenus**. See teenus on kättesaadav, kui on (äge) tervisest tulenev ööpäevaringse hoolduse vajadus. See ei lahenda teenuse vajadust, mis tuleneb pere elukorraldusest või vajadustest.

Tugiisiku teenus – kättesaadavus on väga hea ainult Võru linnas. Teistes KOVides on see hea või rahuldav sõltuvalt, kas hetkel on vajadus kaetud või mitte. Kuna vajadus on ajas muutuv (ja pigem suurenev), siis väljendavad kõik KOVid muret vajaduse katmise pärast tulevikus. Peamiseks **probleemiks on sobiva(te) tugiisiku(te) leidmine** piirkonnast ja neile töömahu tagamine, töö korraldamine (vt. punkt 7))

Sotsiaaltranspordi teenus – kättesaadavus valdavalt hea või rahuldav, Võru linnas ja vallas on kättesaadavus väga hea. Kättesaadavuse peamine takistaja on suur ajakulu ja logistika korraldamine: teenust osutavad valdavalt sotsiaaltöötajad muude kohustuste kõrval ning marsruut pikk (Tartusse eriarsti visiidile edasi-tagasi ca 200 km). Pikad **sõidud on kallid** (tasuline teenus). Toimub **pidev balanseerimine sotsiaaltöötaja ajakasutuse ja kliendi vajaduse vahel**. Probleeme on **lamavate haigete transportimisega**, neil juhtudel tuleb asendusena kasutada kiirabi. Invabussi teenuse ostavad KOVid erasektorilt ja selle kättesaadavus on väga hea. Lisaks viiakse igal nädalal maakonna hariduslike erivajadustega lapsed Tartusse kooli ja tagasi (KOVide vaheline koostöö).

Täisealise isiku hooldus – kättesaadavus on KOVides erinev, võrdselt esineb nii rahuldavat, head kui ka väga head kättesaadavust. Probleeme esineb rohkem Missos, Haanjas, Antslas ja Urvastes. Probleemid: **ei ole hooldajaks sobivaid inimesi piirkonnas** (väikesed hajaasustusega külad, kus elavad ainult eakad); **toetus väike ja vastutus suur**. Mõnel pool piirab **KOVi poliitika** kättesaadavust – teenust ei osutata neile, kellel on hoolduskohustuslased olemas.

Isikliku abistaja teenuse nõudlus on väga väike (üksikjuhud) ning teenuse kättesaadavus on väga hea.

Varjupaiga ja turvakodu teenuse nõudlus väike. Maa piirkondades lahendatakse probleemid kogukonna toel. Kohapeal teenused puuduvad (teenused on Võru linnas).

Eluruumi tagamine – kättesaadavus on valdavalt väga hea või hea. Eluruumide järjekord on ainult Rõuges (sobivate eluruumide ja üürituru puudumine), Missos järjekorda pole aga vaba pinda ka pole.

Võlanõustamisteenus – KOVid ei paku teenust (v.a. Võru linn). Valdavalt toimub teenuse vahendamine SKA multiprobleemsete projekti või töötukassa kaudu. Osal KOVidel on teenuse saajatest ülevaade, osal mitte. Teenuse õigeaegset kättesaadavust ei osata hinnata, sest **puudub ülevaade abivajajatest**.

Häirenupu ja telehooldusteenuseid KOVi poolt ei pakuta. Kättesaadavust ei osata hinnata.

**5) Milliseid rahastamisallikaid ja –viise on kasutatud sotsiaalteenuste osutamisel ja arendamisel?**

Vahendid teenuste osutamiseks tulevad peamiselt KOVi eelarvest ning kliendi/pere omaosalusest (Tabel 5). Lisaks on KOvid saanud toetust fondide ja projektide kaudu (nt. Rõuge hooldekodu on saanud Samson-Himmelstjerna fondi kaudu abi vahendite soetamiseks). Koduõendusteenuse (asendades intervallhooldust) eest toimub tasumine Haigekassa ja KOVi eelarvest ning kliendi omaosalusel.

**Tabel 12**. Kliendi omaosalusega teenused KOVides:

|  |  |  |
| --- | --- | --- |
| *Teenus* | *KOV* | *Eritingimused tasu võtmisel* |
| Koduteenus | Antsla, Meremäe, Misso, Mõniste\*, Urvaste, Vastseliina\*, Võru linn, Võru vald (alates 1.04.16) | tasuline teenus, kui on olemas hoolduskohustuslased; transport koduteenuse sees on tasuline; ilma hoolduskohustuslasteta eakatele kuni 8h/ kuus tasuta, edasi tasuline teenus. |
| Üldhooldusteenus | Kõik KOVid | Omaosaluse suuruse varieerumine sõltuvalt hoolduskohuslaste ja kinnisvara olemasolust, sissetulekute suurusest. |
| Tugiisiku teenus | Meremäe | Omaosalus on ette nähtud aga see on inimese ja tugiisiku vaheline asi, mille täitmist KOV ei kontrolli |
| Isiklik abistaja | Võru linn\* | Puuduvad |
| Sotsiaaltransport (või saatja teenus) | Antsla\*, Haanja\*, Lasva, Meremäe\*, Misso\*, Rõuge, Sõmerpalu, Urvaste\*, Vastseliina\*, Võru linn, Võru vald\* | Kes ei saa koduteenust (või üldhooldusteenust) neile tasuline; sõidud tasulised väljapool maakonda; sõidud väljapool KOVi on tasulised; Võru linna piires 2 korda kuus koduteenusel olijatele tasuta, teistele tasuline; sõidukorra maksumus sõltuvalt sõidu piirkonnast (nt. alevis 1€, vallasisene 2€, maakonnasisene 5€ kord) |
| Täisealise isiku hooldus | Varstu | Juhtumipõhine lähenemine, kus lahendusse panustavad nii abivajaja, tema perekond kui KOV;  |
| Eluruumi tagamine | Kõik KOVid | Tasu erisused lähtuvalt korras sätestatud tingimustele |
| Pesemisteenus (saun, dušš, pesupesemine) | Vastseliina\*, Misso\*, Rõuge\*, Võru linn\*,  | Saun2€/kord |

\*teenus kõigile tasuline

**6) Kas ja kuidas on panustatud sotsiaalteenuste kvaliteedi arendusse?**

**Kvaliteedijuhtimise süsteemi** sotsiaalteenuste osutamisel **ei ole** koostatud üheski KOVis, kvaliteedi mõõdikuid ei rakendata. Kõige lähemal on sellele Mõniste, kus on alustatud üldhooldusteenuse kvaliteedi hindamise ja arendamise süsteemi loomist. Võru linnas (kui kõige suurema teenuste mahuga KOVis) toimub kõige rohkem kvaliteedi arendamisega seotud (regulaarseid?) tegevusi: koolitused, meeskonnatöö arendus, motiveerimine, tunnustamine, kovisioon. Võru linn on pälvinud ka tunnustust tugiisikuste teenuse korraldamise kohta. Tegemist on koolitusega, mida Nöörimaa Tugikodu korraldas sisekoolitusena puudega lastega töötavatele tugiisikutele. Koduteenuse kohta kogutakse regulaarset tagasisidet, millele järgneb analüüs ja järelduste tegemine. Samuti saab regulaarseks pidada kliendi tagasisidet, mida saadakse valdavalt kõigis KOVides täisealise isiku hoolduse aktide/lepingute uuendamisel (~ kord aastas).

Teistel juhtudel **parandatakse teenuste kvaliteeti vajaduse, töö käigus koguneva tagasiside ja „kõhutunde“ põhjal**, rutiinselt teenuse kvaliteeti ei jälgita/arendata. Näiteid senistest kvaliteedi arendamise (üksik)tegevustest:

Personali rahulolu ja pädevus - pädevuse hoidmine ja tõstmine. Personali osalemine koolitustel vastavalt vajadusele ja võimalustele. Personali suurendamine. Meeskonnatöö arendamine. Motiveerimine ja tunnustamine. Stabiilne töökeskkonna tagamine.

Kliendi rahulolu - koduteenuse tagasiside ühekordne küsitlusuuring. Juhtumipõhine lähenemine – kvaliteedi hindamine kaebuse või kahtluse korra. Kliendile sobiva teenuse osutaja valimine, eriti tugevalt jälgitakse seda tugiisikute puhul, kus kliendi ja teenuse osutaja vaheline sobivus on „rätsepatöö“ ja teenuse osutamise eelduseks.

Ruumid ja inventar - sotsiaaleluruumides ruumide uuendamine ja renoveerimine vastavalt vajadusele ja võimalustele. Kaasaegse sotsiaalmaja ehitamine. Hooldekodus kaasaegne inventar (funktsionaalsed voodid, trepironija jms). Autode mugavuse parandamine.

Teenuste puhul, mida KOV ostab sisse, kvaliteeti rutiinselt ei hinnata. Näiteks üldhooldusteenuse ostmisel on prioriteet leida inimesele hooldekodu koht, inimesed on hinnatundlikud ning kvaliteedile suurt rõhku ei panda. Tuginetakse riiklikule järelvalvele, mis peab tagama teenuse vastavause ettenähtud kriteeriumitele.

**7) Millised on peamised probleemid teenuste osutamisel/arendamisel?**

**Sotsiaalteemad pole sageli KOVi juhtide/otsustajate jaoks prioriteet** ning arendamise valdkond. Teadlikkus sotsiaalvaldkonnast, teenustest ja selle mõjust üldisele kogukonna heaolule on otsustajate seas kesine ja see mõjutab kõigi sotsiaalteenuste hetkeolukorda ning arenguperspektiive.

Teine oluline kõiki teenuseid mõjutav tegur on **alkoholisõltuvus**. Selle probleemiga inimesi on abivajajate hulgas palju aga neile teenuste osutamine on keeruline, sest probleemide põhjus – sõltuvus – jääb lahendamata, puudub riiklik tugisüsteem.

Koduteenus – **väike maht ja hajaasustus** ei võimalda avahooldustöötaja aega mõistlikult planeerida/optimeerida. Tõrksad hoiakud teenuse suhtes (eriti tasulise teenuse suhtes). Teenuse vajadus suurem, kui pakkuda suudetakse. **Tööjõu puudus**, rahastus väike. Liiga **suured ootused** teenusele ja pere hoiakud („teenus asendab hoolduskohustust“). **Elektriauto ei sobi** siia piirkonda teede läbitavuse raskuse, pikkade vahemaade ja laadimispunktide vähesuse tõttu. Elektriautoga on talvel väga külm – ebamugavad töötingimused. Eramajades, kus on vaja tuua puid, vett, talvel sumbata lumes, on see **füüsiliselt raske töö** naiste jaoks (kõik avahooldustöötajad on naised), osa tegevusi pigem seotud kinnisvara haldamisega. Pesemisvõimaluste puudumine nii majapidamises kui teenusena.

Üldhooldusteenus – **hooldekodu kohtade nappus** ning **alternatiivsete teenuste puudumine** (koduhooldusest järgmine samm on hooldekodu, vahepealsed teenused puuduvad). Puuduvad sobivad võimalused dementsete ja sõltuvusega klientide hooldamiseks. Hooldekodude **laiendamise võimaluste puudumine** (ruumi puudus, raha puudus). Pole kohtade reservi kiirete juhtumite jaoks. Ruumid ja vahendid **amortiseerunud**. Töötajate kvalifikatsiooni arendamine keeruline, koolitused toimuvad kaugel. Suur **personali liikuvus** ja vähene meeskonnatöö. Teenust sisse ostes kõrge hind nii KOVi kui kliendi jaoks, odavam on teenust ise osutada. **Kõrge hind** tekitab olukordi, kus pere/klient valib odavama teenuse (nt täisealise isiku hooldus), mis ei ole kliendi jaoks hea lahendus. KOVi poolt korraldatud teenust vajavad eelkõige väikese sissetulekuga eakad → makseraskused. Makseraskuste korral ei taha inimesed oma varast loobuda, keeruline olukord KOVi jaoks, **puuduvad hoovad** **olukorra lahendamiseks** või mõjutamiseks (kinnisvara müük, omaste hoolduskohustuse täitmine).

Päeva- ja intervallhooldus – maakonnas **pole teenuste pakkujat**. Teenus peaks olema kodulähedal ja ühtima inimeste liikumissuundadega, kuid hajaasustuses ja väikeste mahtudega on raske taskukohast teenust pakkuda.

Tugiisiku teenus – laste tugiisiku **koormus varieerub tugevalt ajas** (hommikul suur – lõunal väike, talvel suur – suvel väike) ja kõigil abivajajatel ühte moodi. See ei võimalda tööaega optimaalselt korraldada ja stabiilset töökoormust garanteerida → **ebakindel töö**. Valdavalt on tugiisikutel töö teiste kohustuste kõrvalt osalise koormusega. Tugiisikute koolitusi on olnud piisavalt aga kuna ei ole tagatud stabiilne töö, siis lahkuvad koolitatud inimesed teisele (stabiilsemale) tööle. Piirkonnas, kus teenuse **maht on väike**, on ka **tugiisikuid vähe** (varieeruvus väike) ja ei leia kliendile sobivat tugiisikut. Kvalifikatsioon ei taga tugiisiku sobivust igale kliendile. Teenuse osutamine on ülikeeruline **„rätsepatöö“. Tasu väike, vastutus suur.** Projektide kaudu teenuse korraldamine on kaootiline. Puudub ülevaade lapsevanematele suunatud tugiteenustest probleemsete lastega toimetulekuks (enne kui nad vajavad tugiisikut). Emotsionaalsed teemad. **Segadused teenuse korraldamisega** Võru linnas: riik on korraldamas ümber raske ja sügava puudega lastele suunatud teenuseid, toimunud seni 2 hanget kuid Võrumaalt pole ühtki pakkumist laekunud. Vaimse tervise probleemide esinemine kõigis eagruppides sageneb ja teenuse **vajadus on suurenev**.

Isikliku abistaja teenus – raske leida teenuse osutajat (tasu vs kohustus, isikute sobivus).

Sotsiaaltranspordi teenus – **sotsiaaltöötaja ajakulu** ← sotsiaaltöötaja kasutamine selle teenuse osutamiseks ei ole otstarbekas aga need kliendid vajavad saatmist (autojuhist üksi ei piisa). **Elektriauto ei sobi** siinsetesse oludesse. Masinate haldamise probleemid. Lamava kliendi transpordiks pole vahendeid. Juriidilist laadi **segadused teenuse korraldamisel**: kas elektriautot võib tasulise teenuse osutamiseks kasutada; **transport vs sotsiaaltransport**. Mõnes piirkonnas asendab puudulikku ühistransporti. Teenused kaugenevad, vajadus suureneb.

Täisealise isiku hooldus – **rahastus väike**. **Hooldajate leidmine raske**, mõnes hajaasustusega piirkonnas pole kedagi hooldajaks määrata, sest piirkonna kõik elanikud on eakad. Tasu on väike ja ei motiveeri võõrast inimest seda tööd tegema, saab panustada ainult sugulastele ja tuttavatele. Tihti on hooldajad ise ka eakad → **teenuse kvaliteet?** Teenust võetakse kui sissetuleku saamise viisi, mitte kohustust. Hoolduskohustuslaste olemasolu takistab teenuse pakkumist ja klient jääb vajalik abita (kui **ei täideta hoolduskohustust**). Vaimselt ja füüsiliselt raske töö, **hooldaja vajab puhkust**.

Varjupaiga teenus – Eraldi teenusena ainult Võru linnas Nöörimaa Tugikodus, seal on **ruumipuudus**. Valdades varjupaigad puuduvad, probleemid lahendatakse kogukondlikult või sotsiaaleluruumidega aga **sotsiaalpinnad pole piisavalt multifunktsionaalsed** ega kohaldatavad erinevaks otstarbeks.

Eluruumi tagamine – **eluruumid on halvas seisukorras**, amortiseerunud (vesi, kanalisatsioon, küte) või ei sobi teenuse osutamiseks. Kliendid **ei täida lepingutingimusi** (ei suhtu varasse heaperemehelikult, alkoholi tarvitamine, võlgnevused). Võlgade kättesaamine KOVi jaoks keeruline. **Eluaegsed kliendid,** ei liiguta sotsiaalpindadelt edasi. Erineva taustaga kliendid koos ühes majas (nt. alkoprobleemidega ja lastega pere). **Pindade valik/varieeruvus väike**, mis ei rahulda erineva taustaga inimeste vajadusi. Suured kommunaalkulud kütteperioodil. **Üüriturg puudub**, mis leevendaks varieeruvuse ja järjekorra probleemi ning aitaks ka inimestel sotsiaalpindadelt edasi liikuda.

Võlanõustamisteenus – abi on **killustunud**, projektipõhine. Teema ei koondu kuhugi ja **KOVil puudub ülevaade** milliseid nõustamisteenuseid klient on saanud. Sageli on võlad noortel tööealistel aga nad häbenevad probleemi ja tulevad abi küsima **liiga hilja**, vaja on varem sekkuda. Kliendid ei ole piisavalt informeeritud teenusest ja millal on vaja abi küsida – **vähene teadlikkus ja probleemi häbenemine**. Teenus suunatud **tulekahjude likvideerimisele**, mitte ennetamisele. Inimene vajab teenust (finantsnõustamist) aastaid. Võlanõustamisteenusest üksi ei piisa olukorra lahendamiseks, vaja on komplekssemat lähenemist ja teisi tugiteenuseid ka.

Turvakodu teenus – vajadus käib hooti ja mahtu raske planeerida. Maakonnas pole häid tingimusi lastele teenuse osutamiseks.

Häirenupu teenus – **tõrksad hoiakud** teenuse suhtes. **Kallis** teenus arvestades, et teenuse sisuks on ainult info vahendamine, mitte olukorra lahendamine. Seetõttu erasektori (teenuse pakkujaks on eraettevõte) ärihuvide toetamine ei peaks olema KOVi ülesanne. Ka KOVid, kus on teenuse kasutamise kogemus (Sõmerpalu, Vastseliina), ei näe vajadust selliselt korraldatud teenuse järele.

Telehooldusteenus – puudub kogemus, tõrksad hoiakud. Paljudes piirkondades puudub kiire internet. Millist olemasolevat teenust (abi liiki) see asendaks?

**8) Milline on teenuste osutamise muutmisvajadus?** *(Millised on vajalikud muutused olemasoleva olukorra probleeme, teenuste kättesaadavust ja demograafilisi suundumusi silmas pidades?)*

13.jaanuari arendusseminaril sõnastasid sotsiaaltöötajad ja sihtgrupi esindajad kõige olulisemad probleemid/muutmisvajaduse Võru maakonnas:

* Seoses järjest suureneva vajadusega on **tugiisiku teenuse** korraldamisel vaja tagada:
	+ sobivate tugiisikute olemasolu,
	+ nende tööaja mõistlik korraldamine ja
	+ vääriline tasustamine.
* Seoses suureneva vajadusega ja paljude praeguste hooldekodude amortiseerumisega on **üldhooldusteenuse** korraldamisel vaja tagada:
	+ piisavad teenuste mahud,
	+ kaasaegsed alternatiivsed ja üleminekuteenused sellele sihtgrupile.
* **Sotsiaaltranspordi**
	+ teenuse korrastamine/ korraldamise arendamine
	+ teenuse delegeerimise või teenuse sisseostmise praktika juurutamine
* **Alkoprobleemidega** inimeste
	+ nõustamisteenuste arendamine ja
	+ sektorite vaheline koostöö

Kommentaarid prioriteetidele: 1) Vaja on tõsta otsustajate teadlikust sotsiaalvaldkonna probleemidest ja nende mõjudest ühiskonnale. 2) Hetkel on KOVidest rõhuasetus eakatel, laste probleemid kipuvad jääma varju, sest nende lahendamine on keerulisem ja komplekssem. Laste heaolu parandamiseks on vaja vanemad tööturule aidata.

Intervjuude käigus kogutud info muutmisvajaduse kohta teenuste lõikes:

Koduteenus

* Antsla – Koduteenuse kõrvale kinnisvara haldamise tugiteenuse (lume lükkamine, puude ladumine jms) loomine, et seda tööd ei peaks tegema avahooldustöötaja koduteenuse alt. Pesemise tugiteenuste väljatöötamine inimestele, kellel kodus pesemistingimused puuduvad.
* Haanja – Teenuse korralduse arendamine ja tasulise teenuse väljatöötamine, et hoolduskohustuslastel oleks võimalus teenust osta. Piirkondliku supiköögi rajamine, mis korraldab nii koduteenuse saajatele kui ka teistele toimetulekuraskustes inimestele toitlustust/toiduabi.
* Lasva – teenus kvaliteedi tõstmiseks sisu arendamine mitmekülgsemaks ja ühe kliendi jaoks teenuse planeeritud aja suurendamine. Arendada teenuse osutajate pehmeid oskusi (motiveerimine, enesekehtestamine jms).
* Meremäe – teenuse mahu suurendamine ja korralduse korrastamine.
* Misso – Kättesaadavuse parandamiseks teenuse sihtgrupi (kriteeriumite) laiendamine. Uus transpordivahend. Parandada ligipääsetavust metsataludele. Koostöö arendamine teiste KOVidega (nt piirialade majapidamiste "jaotamine"). Rahastuse suurendamine.
* Mõniste – teenuse pakkumine 2016.aastast
* Rõuge – rahastuse suurendamine. Transpordivahend, mis sobiks siinsetesse oludesse
* Sõmerpalu, Urvaste – teenuse jätkamine praeguses korras ja mahus
* Varstu – teenuse väljatöötamine
* Vastseliina – transpordivahend, mis sobiks siinsetesse oludesse.
* Võru linn – avahooldustöötajate füüsilise võimekuse parandamine (meessoost avahooldustöötaja), teenuse mahu suurendamine, töökoha loomine.
* Võru vald – teenuse mahu suurendamine ja kättesaadavuse parandamine.

Üldhooldusteenus

* Antsla – hooldekodu ruumipuuduse lahendamine sõltub esmatasandi tervisekeskuste rajamisest.
* Haanja, Sõmerpalu, Lasva, Varstu – kohapuuduse likvideerimine maakonnas ja rahastuse korrigeerimine nii, et hooldekodud saavad hoida reservi kiiretele juhtumitele (valmisolekutasu).
* Misso, Rõuge, Urvaste, Võru linn – sotsiaalmaja ehitamine KOVis, millega lahendatakse praegune ruumide kitsikuse ja amortiseerumise probleem. Rõuges lisaks tingimuste loomine erivajadustega (dementsete) eakatele hooldamiseks.
* Vastseliina – teenus KOVis olemas seni rendipinnal. Kuna rendileping lõppeb, siis teenuse osutamise jätkamiseks ja teenuse mahu suurendamiseks hakatakse olemasolevat internaatkooli hoonet ümberehitamine hooldekoduks.
* Meremäe – Meremäe hooldekodu sulgemine ja teenuse suunamine Vastseliinasse.
* Mõniste – kaasaegne sotsiaalmaja on olemas, üldhooldusteenuse kvaliteedijuhtimise süsteemi arendamine.

Päevahooldus ja intervallhooldus

Uute sotsiaalmajade rajamisega maakonnas väheneb üldhooldusteenuse kohtade puuduse probleem ja tekib juurde taristut, mille baasilt saab hakata välja töötama alternatiivseid teenuseid. Teenuse toimepiirkondade kaardistamine maakonnas. Võimalusel teenuse väljatöötamine.

Tugiisiku teenus

* Antsla – KOVi otsustajate tasandil probleemi teadvustamine ja valmisolek teemaga aktiivsemalt tegeleda (sots.valdkonna arengukavad ja tegevusplaanid täpsemaks).
* Antsla, Urvaste - kompaktne lähenemine probleemiga perele - lisaks tugiisikule juurde perenõustamist, psühholoogilist abi jms. need teenused peavad olema kohapeal, sest inimesed ei lähe kaugele nõustamist saama.
* Haanja, Lasva, Meremäe, Mõniste, Misso, Rõuge – kuna teenusevajadus ajas muutub, siis on teenuse mõistlikumaks korraldamiseks suuremat mahtu. Vaja on arendada koostööd naabervaldadega, moodustada piirkondlikud tugiisikute võrgustikud, mis aitavad mitmekesistada tugiisikute valikut ja hõlbustada ajaplaneerimist.
* Sõmerpalu – 2016.aastast teenuse osutamine KOVis võimalikult laiale sihtgrupile, et tagada teenuse osutamise otstarbekus ja stabiilne kättesaadavus.
* Varstu – tugiisikute tasustamise suurendamine, tagada töökoormus (koostöö?)
* Vastseliina – teenuse korralduse arendamine ja töökoormuse tagamine läbi külgnevate teenuste (nt lapsehoiuteenus), teenuse mahu suurendamine.
* Võru linn - teenuse (ja sellega haakuvate teenuste) korralduse parendamine, nt Järve kooli juurde erivajadustega lastele sobitusrühma loomine.
* Võru vald - KOVil peab omama ülevaadet, milliseid teenuseid abivajajad erinevate projektide kaudu saavad. Parem koostöö ja infovahetus teiste teenuse korraldajatega (nt SKA).

Isikliku abistaja teenus

* Võru linn – kvaliteedi arendamiseks abistajate supervisioonid, koolitused, motivatsioon.

Sotsiaaltranspordi teenus

* Antsla, Varstu, Võru linn – eraldi teenusena vaja välja arendada
* Haanja, Mõniste – hea, kui saaks teenust sisse osta või korraldada mitme valla peale, et kokku hoida sots.töötaja aega. Teenuse ühildamine koduteenusega – kes vajavad koduteenust, vajavad enamasti ka transporti.
* Rõuge, Võru linn – teenuse osutamiseks autojuht või teenuse sisse ostmine või koostöös teiste KOVidega.
* Lasva, Sõmerpalu, Vastseliina, Võru vald – teenuse korrastamine (kellele, millistel tingimustel, kuhu, hind)
* Meremäe, Misso – tekkimas on vajadus transpordivahendi ostmiseks.

Täisealise isiku hooldus

* Antsla, Haanja, Misso, Mõniste, Rõuge, Urvaste – korrigeerida (suurendada) rahastamist. Leida lahendused, kuidas toetada pere hoolduskohustuse täitmisel, et perekonnaseadus ei seaks piiranguid teenuse osutamisel. Üleminek laste hoolduselt täisealise isiku hooldusele on kontrastne ja seab pered raskustesse.
* Meremäe, Sõmerpalu – teenuse kvaliteedi tagamine, hooldajate kvaliteedi tõstmine, puhkuse võimaldamine. Sihtgrupi suunamine koduteenusele, kus on paremini tagatud teenuse kvaliteet.

Varjupaiga ja turvakodu teenus

* Võru linn – varjupaiga teenuse kvaliteedi parandamiseks sellele teenusele eraldi töötaja (Nöörimaa Tugikodu pakub mitmeid sotsiaalteenuseid - eluruumi tagamine, turvakodu, nõustamine, koduteenus - seetõttu teenuste osutamisel ressursid, sh tööjõud, kattuvad). Ruumide kohandamine otstarbekamalt, näiteks varjupaigale eraldi sissepääs jms. Parem infovahetus naiste turvakoduga.

Eluruumi tagamine

* Antsla, Rõuge, Misso – uued eluruumid
* Haanja, Meremäe, Misso, Urvaste, Varstu, Võru linn – eluruumide ja taristu uuendamine, renoveerimine, ümberkorraldamine.
* Misso, Rõuge, Sõmerpalu, Võru vald – parema tulemuse saamiseks on vaja teenuseid integreerida, koos eluruumiga pakkuda ka nõustamise, tugiisiku ja teisi teenuseid.
* Mõniste – sotsiaaleluruumid viia teise hoonesse, sest ei sobi kokku näiteks erihoolekandeteenusel olijad ja alkoholiprobleemidega kliendid.

Võlanõustamisteenus

* Antsla, Haanja, Meremäe, Sõmerpalu – teadlikkuse ja hoiakute kujundamine, et inimesed õigel ajal pöörduksid abi järele. Teenus peab olema süsteemsemalt korraldatud, KOVil ülevaade nii teenuse pakkujatest kui saajatest, võrgustikupõhine lähenemine tervele probleemile (mitte ainult võlgnevustele). Nõustamisteenused peavad muutuma tulemuslikumaks. Tulemuslikkuse hindamine ja inimese toetamine ka väljapool nõustamist.
* Lasva – teenuse korraldus välja töötada või delegeerida.
* Mõniste, Misso, Urvaste, Võru vald – maakonnaülene nõustamisteenuste korraldamine, et tagada pädevus ja teenuste kvaliteet. Need teenused ei pea olema (pidevalt) kättesaadavad kohapeal.

**9) Kas ja kuidas hinnatakse (või on seni hinnatud) hoolekandeteenuste arendamise vajadust perioodiks 2016-2020?**

Koostatud on Võrumaa Arengustrateegia, mille lahutamatuks osaks on ka [tervishoiu ja sotsiaalhoolekande rakenduskava aastani 2020](https://voru.maavalitsus.ee/documents/181637/6358001/Lisa%2B9%2BTervishoiu%2Bja%2Bsotsiaalhoolekande%2Bvaldkonna%2Brakenduskava.pdf/4edf17e8-4fa6-4627-8f8e-8cdb9e881585). Sotsiaalhoolekandeteenuste kättesaadavuse tagamine ja vähema konkurentsivõimega inimeste toetamine on määratletud Võrumaa arengustrateegia valdkondlike fookustena, mille teostamisele aitab kaasa piirkondliku, riigisisese ja rahvusvahelise koostöö arendamine. Tegevuste loetelu perioodiks 2016-2020:

Maakondliku või piirkondliku mõjuga projektid:

Antslasse intellektipuudega kodu rajamine lastele ja noortele (800 000 eurot)

Misso hooldekodu (kuni 60 kohaline) ehitamine (1 000 000)

Rõuge Taastusravikeskuse rajamine (spetsialiseerumine amputeeritud jäsemetega inimeste operatiivsele rehabilitatsioonile) (2 300 000)

Vastseliina tervisehoolduskeskusse rajamine (füsiaatria, koduõendus, esmatasandi arstiabi)

 (1 000 000)

Nöörimaa Tugikodu hoone rekonstrueerimisprojekti koostamine ja rekonstrueerimine (sh sotsiaal-eluruumide arvu suurendamine) (3 000 000)

Eakatele ja erivajadustega inimestele keskuse loomine Võru linna (3 000 000)

Lasva valda Meiela Toetuskeskuse rajamine intellektipuudega noortele (36 elanikule)

 (2 500 000)

Võru linnas ruumide kohandamine MTÜ Toetuskeskus Meiela teenuste laiendamiseks

 (50 000)

Võru linna sauna rekonstrueerimine (200 000)

Võru linnas sotsiaalkorterite projekteerimine ja ehitamine (18 000 000)

Rõuge Sotsiaalkeskuse rajamine (2020+)

Hooldekeskuse rajamine Meremäe valda (2020+)

Kohaliku mõjuga projektid:

Ruusmäe sotsiaalmaja/pansionaadi väljaehitamine Haanjas (250 000)

Kääpa Sotsiaalkeskuse rekonstrueerimine Lasvas (200 000)

Sotsiaalteenuste (eakatele, erivajadustega ja toimetulekuraskustes inimestele suunatud hoolekandeteenuste) arendamine Missos (35 000)

Urvaste sotsiaalmaja rajamine (2 000 000)

Kasaritsa sotsiaalmaja (Võru vald) rekonstrueerimine ja pakutavate teenuste laiendamine

 (100 000)

Kanariku 7 sotsiaalmaja (Võru vald) rekonstrueerimine ja pakutavate teenuste laiendamine (Võru vald) (100 000)

Võru vallas multifunktsionaalse hooldekodu ehitus (2 000 000)

Arendusvajadus KOVide tasandil:

* Antsla – multifunktsionaalse sotsiaalmaja rajamine, mis võimaldab parandada olemasolevate teenuste kvaliteeti ja kättesaadavust ning arendada välja uusi teenuseid (nt päevahooldus). Kvaliteedijuhtimise süsteemi juurutamine (esmalt üldhooldusteenusele).
* Haanja – parandada koduteenuse kättesaadavust (avahooldustöötaja töömahu suurendamine, teenuse korra ümbervaatamine, tasulise teenuse pakkumine). Sotsiaaleluruumide renoveerimine (küttesüsteemi uuendamine, soojapidavuse parandamine, lift). Teenuste kombineerimine/integreerimine
* Lasva – hooldekodu hoone parendamine (sundventilatsioon, avariiväljapääsud), üldhooldusteenuse mitmekesistamine. Sotsiaaltranspordi teenuse korrastamine.
* Meremäe – koduteenuse arendamine ja mahu suurendamine. Eluruumide renoveerimine. Hooldekodu sulgemine ja üldhooldusteenuse sisseostmine.
* Misso - KOVi sots.valdkonna strateegiline eesmärk on terviklike ja vajaduspõhiste sotsiaalteenuste pakkumine koostöös erinevate organisatsioonidega. Uue sotsiaalmaja ehitamine ja seejärel üldhooldusteenuse ja selle alternatiivide arendamine. Transpordivahendi ostmine. Koduteenuse arendamine. Häirenupu (j.t. kaasaegsete vahendite) kasutusele võtmine.
* Mõniste – koduteenuse pakkumine 2016.aastast. Üldhooldusteenuse kvaliteedijuhtimise süsteemi arendamine. Sotsiaaltarnspordi teenuse korrastamine.
* Rõuge – uue sotsiaal- ja tervisekeskuse rajamine spetsialiseerumisega dementsete klientide vajadustele. Sotsiaaleluruumide renoveerimine, võimalusel uute pindade ehitamine.
* Sõmerpalu – tugiisiku töökoha loomine KOVis. Hooldekodus kvaliteedijuhtimise süsteemi väljatöötamine. Täisealise isiku hoolduse kvaliteedi jälgimine ja arendamine
* Urvaste – multifunktsionaalse sotsiaalmaja ehitamine.
* Varstu – sotsiaaltranspordi ja koduteenuse väljaarendamine
* Vastseliina – hooldekodu ümberkolimine endisesse internaatkooli hoonesse (renoveerimine, kohandamine) ja üldhooldusteenuse mahu suurendamine (võimalusel uute teenuste väljaarendmine). Sotsiaaleluruumide küttesüsteemi kaasajastamine (maaküttele üleminek).
* Võru linn – multifunktsionaalse sotsiaalkeskuse rajamine koos Võru vallaga. Seeläbi hakata osutama üld-, päeva- ja intervallhoolduse teenust ning koduteenuse, varjupaiga, eluruumide teenuse kvaliteedi ja mahu suurendamine. Isikliku abistaja ja tugiisiku teenuste kvaliteedi arendamine.
* Võru vald – vt. Võru linna arendusplaane. Sotsiaaltranspordi teenuse väljatöötamine. Parksepa hoone kohandamine sotsiaalelumajaks (osta eraomanikelt välja kõik selles majas olevad korterid ning arendada välja tugiteenused).

**10) Kas ja kuidas planeeritakse panustada sotsiaalteenuste kvaliteedi arendusse?**

Vt. küsimus 9)

**Ülevaate saamiseks vt** **lisa „Võrumaa\_hetkeolukord\_kaardistus.xlx“**

1. Ääremaastumise definitsiooni järgi on ääremaalise omavalitsuse asustustiheduse piiriks 8 elanikku/ km2 [↑](#footnote-ref-1)
2. [VÕRU MAAKONNA ARENGUSTRATEEGIA 2014 - 2025 Lisa 1 Maakonna sotsiaalmajanduslik analüüs](https://voru.maavalitsus.ee/documents/181637/6358001/Lisa-1%2BMaakonna%2Bsotsiaalmajanduslik%2Banal%C3%BC%C3%BCs.pdf/9c78e0b8-d358-4e9a-8f3f-500c43630dc5) [↑](#footnote-ref-2)
3. Rahvatervise teooriate järgi on sotsiaalmajanduslik olukord üks olulisemaid inimese tervise ja heaolu mõjureid [↑](#footnote-ref-3)
4. **Suhtelise vaesuse määr** – isikute osakaal, kelle ekvivalentnetosissetulek on suhtelise vaesuse piirist madalam

**Gini koefitsient** – ekvivalentnetosissetuleku taseme järgi reastatud rahvastiku kumulatiivse osatähtsuse ja nende kumulatiivse ekvivalentnetosissetuleku seos. Gini koefitsiendi väärtus jääb nulli ja ühe vahele. Mida lähemal nullile, seda võrdsem on sissetulekute jaotus riigis, mida lähemal ühele, seda ebavõrdsem. [↑](#footnote-ref-4)
5. Tammur A., Tiit E.-M., Vähi M., Leetma K., Tammaru T. Eesti Statistika. Rahvastiku areng. Statistikaamet, 2015 Lk 136-138 [↑](#footnote-ref-5)
6. toimetulekuraskustes isikute arv on STAR statistika (<http://starstatistika.sm.ee/>) põhine 2015. aastal toimetuleku toetust saanud perekondade leibkondade liikmete arv [↑](#footnote-ref-6)